**ΛΑΜΠΡΟΠΟΥΛΟΣ ΑΝΔΡΕΑΣ**

**ΜΗΝ ΠΕΡΑΣΕΙΣ ΑΠΕΝΑΝΤΙ…**

**2012**

***ΒΙΟΓΡΑΦΙΚΟ*:** Γεννημένος το *1978*, Ειδικευόμενος Ιατρός στον πρώτο χρόνο της Χειρουργικής ειδικότητας. Έντονα καλλιτεχνικής φύσης (τραγούδι, μπουζούκι, ζωγραφική με λάδια, μυθιστοριογραφία, ποιήματα).

***Σύνοψη***: Όταν μια σχέση σε βγάλει από το κέντρο σου και δεν είναι αυτό που έψαχνες, το μόνο που θα καταφέρεις κρατώντας την και ελπίζοντας πως όλα θα πάνε καλά, είναι να γνωρίσεις τις πιο αποτρόπαιες πτυχές του εαυτού σου, ακόμη και τον χειρότερο εφιάλτη σου.

***Περίληψη*:** Όπως ο Γιάννης, έτσι και όλοι μας κάνουμε λάθη, για τα οποία αργά ή γρήγορα μετανιώνουμε και σχεδόν πάντα υπάρχει ένας τρόπος να τα διορθώσεις πριν συνεχίσεις και κάνεις τα ίδια. Υπάρχουν όμως και στιγμές που από μια λάθος κίνηση οδηγείσαι στην καταστροφή, σε έναν ατελείωτο μονόδρομο, μια στιγμή που αργά η γρήγορα καταλαβαίνεις πως η κόλαση που σου έμαθαν όταν ήσουν μικρό παιδί, δεν έχει να κάνει καθόλου με την πραγματική κόλαση. Όταν η κόλαση δε θυμίζει τίποτα σε δαίμονες, φτερωτά τέρατα και φωτιές με καζάνια. Ειδικά όταν στην κόλαση, ο πιο απεχθής και βασανιστικός ρόλος είναι ΔΙΚΟΣ σου…

**1. ΕΞΩΤΕΡΙΚΟ-ΠΕΖΟΔΡΟΜΙΟ-ΑΝΟΙΞΗ ΑΠΟΓΕΥΜΑ**

**(Το μικρό, ξανθό, οκτάχρονο κορίτσι με τα έντονα γαλάζια μάτια, φορώντας άσπρο-ροζ φόρεμα σε ένα δρομάκι χωρίς μεγάλη κυκλοφορία, στέκεται με τα χέρια σταυρωμένα πίσω. Είναι πολύ διστακτικό, κοιτάζει δεξιά κι αριστερά το δρόμο και φοβάται να περάσει απέναντι… Ένας ζητιάνος μεθυσμένος το κοιτάει καθισμένος, παρέα με τα κουρέλια του και 2-3 άδεια μπουκάλια πιο πίσω στην άκρη του δρόμου και απορεί.)**

**ΖΗΤΙΑΝΟΣ:** Τι θα κάνεις διάολε; Θα περάσεις πια να τελειώνουμε; Έχουμε κι άλλες δουλειές.

**(το κορίτσι γυρίζει προς το ζητιάνο και με λυπημένο βλέμμα απαντάει:)**

**ΚΟΡΙΤΣΙ:** Όχι κύριε. Δεν μπορώ να περάσω. Περιμένω το μπαμπά μου. Είναι απέναντι και η μαμά θέλει να τον περιμένω να με περάσουμε μαζί...

**ΖΗΤΙΑΝΟΣ:** Καλά. Κάνε ότι νομίζεις σκασμένο. Εγώ θα πιώ άλλο λίγο αν δε σε πειράζει…

**2. ΕΣΩΤΕΡΙΚΟ-ΔΙΑΜΕΡΙΣΜΑ ΤΡΙΑΡΙ-ΑΠΟΓΕΥΜΑ**

**(Η Άννα, μια νεαρή κοπέλα, μιλάει στη φίλη της τη Μαρία για το δεύτερο τεστ εγκυμοσύνης που μόλις βγήκε θετικό. Εκείνη προσπαθεί να την καθησυχάσει)**

**ΜΑΡΙΑ:** Έλα ρε Άννα τώρα, τον ξέρεις το Γιάννη. Κοίτα να χαλαρώσεις και να του μιλήσεις ήρεμα. Θέλει προσεκτικούς χειρισμούς το όλο θέμα…

**ΑΝΝΑ:** Ναι ξέρω Μαρία μου, τον ξέρω το Γιάννη...αυτό είναι που φοβάμαι…

**(αλλά η Άννα με ένα αποφασισμένο βλέμμα της κλείνει το τηλέφωνο σχεδόν στα μούτρα. Εκείνη τη στιγμή ο Γιάννης ανοίγει απότομα την πόρτα του διαμερίσματος, αφήνει τα κλειδιά στο μικρό τραπεζάκι δίπλα στην πόρτα κ αφού πετάξει το μπουφάν του στην άκρη του καναπέ, κάθεται, πιωμένος όπως είναι και σχεδόν τρέμοντας αρχίζει να μιλάει στην Άννα, πριν αυτή πει οτιδήποτε)**

**ΓΙΑΝΝΗΣ:** Άκου Άννα , όλο αυτό έχει καταντήσει μια αρρώστια. Ένα μαρτύριο, πιο πολύ για μένα. 2 ολόκληρα χρόνια τώρα με έχεις του χεριού σου, όλα όπως τα θέλεις εσύ. Για μένα τίποτα. Κι αφού εσύ ξέρεις τι θέλεις όπως λες, κάνε ότι καταλαβαίνεις κορίτσι μου, εγώ φεύγω… απλά. Δεν αντέχω ούτε ώρα δίπλα σου.

**ΑΝΝΑ**: Ξέρεις, νομίζω πως είναι λίγο αργά να σκεφτείς το μέλλον σου Γιάννη.. Υπολόγισε πως σε 1 χρόνο από τώρα, κάποιος θα αρχίσει να ξεστομίζει τη λέξη μπαμπά… κι εσύ θα πρέπει να είσαι εκεί, παρών Γιάννη. Έκανα δυο τεστ και ήταν θετικά. Λογικέψου λοιπόν από δω και μπρος και άσε τα παιδιαρίσματα…

**ΓΙΑΝΝΗΣ:** Καλά, θα αστειεύεσαι κοπέλα μου, έτσι; Κοίτα, αυτά τα έχουμε πει από την αρχή Άννα. Αυτό δεν υπάρχει πουθενά στη ζωή μου. Ούτε να το σκέφτεσαι. Μα πως στο διάολο προέκυψε τώρα αυτό;

**ΑΝΝΑ:** Αγόρι μου γιατί θέλεις να το κάνουμε δύσκολο; Η Μαρία το ξέρει ήδη.

**ΓΙΑΝΝΗΣ:** Ρε Άννα θες να με καταστρέψεις; Δεν υπάρχει περίπτωση να γεννηθεί αυτό το παιδί. Κατάρα η ώρα και η στιγμή. Δεν υπάρχει αυτό ρε γαμώτο… δεν υπάρχει…

**(με μια κίνηση ο Γιάννης, έντονα φορτισμένος, αρπάζει την κυνηγετική καραμπίνα που κρέμεται στον τοίχο. Για κακή τους τύχη είναι οπλισμένη. Έντρομη η Άννα τον προλαβαίνει και αρπάζει κι αυτή το όπλο. Είναι τώρα οι δυο τους με ένα όπλο ανάμεσά τους να παλεύουν. Ξαφνικά ένα μεγάλο μπαμ θα φέρει απόλυτη σιγή στο σπίτι και το ζευγάρι σωριασμένο τον ένα επάνω στον άλλο. Από κάτω τους μια μεγάλη κηλίδα σκουρόχρωμου αίματος διαρκώς μεγαλώνει.**

**(ακούγεται τώρα χτύπος καρδιάς που γίνεται ολοένα πιο αργός. Μέχρι που παύει εντελώς.)- το απόλυτο σκοτάδι…**

**3. ΕΣΩΤΕΡΙΚΟ-ΙΣΟΓΕΙΟ-ΕΙΣΟΔΟΣ ΠΟΛΥΚΑΤΟΙΚΙΑΣ-ΠΡΩΙ**

**( Ο Γιάννης αλαφιασμένος και νιώθοντας την πικρή γεύση του αλκοόλ στον ουρανίσκο του, ανοίγει τα μάτια και βρίσκεται καθισμένος στην είσοδο της πολυκατοικίας . Αμέσως αντιλαμβάνεται πως κάτι κακό έχει κάνει, σηκώνεται και αρχίζει να τρέχει από τις σκάλες όπως όπως μέχρι τον τρίτο. Φτάνει έξω από την πόρτα του και με μια κίνηση στις τσέπες του, δε θυμάται που μπορεί να είναι τα κλειδιά του. Η πόρτα είναι ανοικτή. Την σπρώχνει και ορμάει μέσα. Πετάει το μπουφάν του στον καναπέ και αρχίζει να ψάχνει τον χώρο γύρω του. Η σκηνή είναι έντονα φωτισμένη από ένα φως που θυμίζει κατακαλόκαιρο. Μπροστά από τον καναπέ μια κηλίδα φρέσκου αίματος. Έντρομος αρχίζει και φωνάζει.**

**ΓΙΑΝΝΗΣ:** Άννα..Χριστέ μου τι έκανα..Άννα..Άννα.. γαμώ τη τρέλα μου..Άννα..

**Αφού δεν παίρνει καμία απάντηση συνεχίζει να ψάχνει στα άλλα δυο δωμάτια. Η καρδιά του πάει να σπάσει και η θερμοκρασία χαμηλότερη από ποτέ. Το μεγάλο δωμάτιο, εκείνο που κοιμούνται με την Άννα είναι πίσσα στο σκοτάδι. Η πόρτα ορθάνοικτη. Δεν κάνει τον κόπο να μπει μέσα. Ακριβώς απέναντι στο μικρό έντονα φωτισμένο δωμάτιο, η πόρτα είναι ανοικτή. Ακούει ήχους. Από έξω δε βλέπει κάτι. Μπαίνει με βήμα αργό. Ακριβώς απέναντί στο μικρό κομοδίνο, δεσπόζει η Βίβλος κι ένα καντήλι. Πιο πέρα, ριγμένο στο κρεβάτι, ένα ρούχο ροζ χρώματος που δε δείχνει να του θυμίζει τίποτα. Στρίβοντας το βλέμμα του μέσα και αριστερά βλέπει μια γυναίκα, ντυμένη στα μαύρα. Έχει στην αγκαλιά της ένα παιδί και του μιλάει ψιθυρίζοντας, κοιτώντας το στα μάτια. Τεντώνει τα αυτιά του μα δεν μπορεί να ακούσει τίποτα.)**

**ΓΙΑΝΝΗΣ:** Άννα..Αννούλα… τι έκανα; Πως είσαι Άννα ;

**(Δεν παίρνει καμία απάντηση. Η Άννα γυρίζει ηλεκτρισμένη. κοιτάει αόριστα προς το μέρος του, χωρίς να δώσει ιδιαίτερη σημασία.)**

**Αυτόματα γυρίζει στο δύο χρονών παιδί. το χαϊδεύει στο μάγουλο, λέγοντάς του:**

**ΑΝΝΑ:** Ψυχούλα μου, δεν έφυγε ο μπαμπάκας. Είναι μαζί μας εδώ. Απλά πετάχτηκε για λίγο απέναντι. **( δάκρυα κυλάνε από τα μάτια της)**

**(το βλέμμα του Γιάννη πέφτει στον τοίχο πίσω τους. Μια φωτογραφία του που δεν θυμόταν να έχει καδράρει δεσπόζει στερεωμένη εκεί. Αυτό, καθώς κι ένας έντονος πόνος που νοιώθει κάτω από το στήθος του δεξιά θα τον κάνουν να τα καταλάβει όλα. Ακουμπάει το σημείο που πονάει και βλέπει αίμα στο χέρι του. Ευθύς αμέσως σωριάζεται εκεί που είναι μπροστά στην πόρτα του μικρού δωματίου κι αρχίζει να κλαίει και να ουρλιάζει σαν μικρό παιδί, γιατί δεν είναι εκεί να χαρεί κι αυτός τη σκηνή, γιατί καταράστηκε μια αγέννητη ψυχή ή απλά γιατί πέρασε ΑΠΕΝΑΝΤΙ ; εκεί που αρχίζει να ουρλιάζει και να κλαίει, έχοντας πια καταλάβει, χαμηλώνει ο ήχος ενώ μπαίνει αργά το τραγούδι: ‘’ le profesionnel ‘’ Chi Mai 1981’ και παίζει το βιολί μέχρι να σβήσει τελείως η σκηνή.**